En 30 kvm beboelsesvogn, der var på vej til flygtningecentret i Frederikshavn er blæst af en lastbil. Skurvognen blev smadret og var spredt ud på hele vejen. Det betød, at der i lang tid var spærret for al trafik, men nu er et spor åbnet og trafikken kan langsomt komme igennem i nordgående retning på E45 ved afkørsel 13 ved Sæby. - Der er ingen tilskadekomne, men det tager lang tid at rydde op, siger Mogens Hougesen, vagtschef ved Nordjyllands Politi. Politiet regner med, at oprydningen er færdig klokken 18.00.
En skurvogn, der er beregnet til beboelse, blæste tirsdag eftermiddag af på motorvej E45. Et spor er nu farbart.